
    Referat de aprobare
privind vânzarea directă, cu plata în rate, a terenului în suprafață de 263 mp din Drobeta Turnu Severin, Str. Prelungirea Carpați, nr. 2C, identificat prin NC 65356,
către domnul Müuler Vasile și doamna Müuler Valeria

1) Motivul emiterii actului administrativ cu caracter individual
[bookmark: _Hlk164064986]Prin Contractul de concesiune nr. 1237/20.04.2022, doamna Müuler Valeria a dobândit un drept de folosință, prin concesiune, asupra terenului în suprafață de 263 mp,  situat în Drobeta Turnu Severin, strada Prelungirea Carpați, nr. 2C.
[bookmark: _Hlk164065020]Prin Cererea nr. 46368/29.11.2024 doamna Müuler Valeria cu domiciliul în Drobeta Turnu Severin, strada Prelungirea Carpați, nr. 2C, în calitate de concesionar al terenului în  suprafață de 263 mp, aferent imobilului situat în strada Prelungirea Carpați, nr. 2C – Contract de concesiune nr. 1237/20.04.2022, solicită cumpărarea suprafeței concesionate, redevența fiind achitată la zi. 
Din Extrasul de carte funciară nr. 54933/16.12.2024 rezultă că imobilul teren are o suprafață de 263 mp, este situat în Drobeta Turnu Severin, strada Prelungirea Carpați, nr. 2C, NC 65356 și face parte din domeniul privat al Municipiului Drobeta Turnu Severin.
Din Procesul verbal de recepție nr. 138/07.06.2023, rezultă că lucrarea prevăzută în Autorizațiile de construire nr. 477/19.07.2022 respectiv 258/12.05.2023 a fost finalizată.
Conform Raportului de evaluare nr. 70T/12.12.2024, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, strada Prelungirea Carpați, nr. 2C,  în suprafață de 263 mp, este de 86.600 lei (17.421 euro),  iar valoarea unitară este  de 66,24 euro/m2.
Ca urmare a stabilirii prețului de vânzare prin H.C.L Dr. Tr. Severin nr. 8/28.01.2025, prin Adresa nr. 3360/30.01.2025 petentei i-a fost comunicat că are un drept de preemțiune la cumpărare la prețul de 86.600 lei (17.421 euro), iar aceasta prin Adresa nr. 3517/30.01.2025 arată că este de acord să achiziționeze imobilul în condițiile precizate mai sus, cu un avans de 12.990 lei, restul de preț urmând a fi achitat în rate egale lunare, plătibile până în ultima zi lucrătoare a fiecărei luni, în termen de 5 ani, la care se adaugă o dobândă de 4%.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem vânzarea imobilului teren, în suprafață de 263 mp, situat în Drobeta Turnu Severin, strada Prelungirea Carpați, nr. 2C, NC 65356 către domnul  Müuler Vasile și doamna Müuler Valeria pentru un preț de 86.600 lei (17.421 euro).


2)   Schimbări preconizate
       Nu este cazul.

3) Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4) Impactul financiar asupra bugetului local, atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumpărare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ cu caracter normativ individual
        Nu este cazul.

 7) Activităţi de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.




INIȚIATOR,
VICEPRIMAR                                                       
CRISTIAN MURĂ
 
               
            













Acest document contine date cu caracter personal prelucrate un conformitate cu prevederile Regulamentului (UE) nr.679/2016

